b'\n_START_ARTICLE_\nJack Brabham\n_START_SECTION_\nDirka\xc5\xa1ki za\xc4\x8detki\n_START_PARAGRAPH_\nJack Brabham je bil Avstralec druge generacije, rojen trgovcu v predmestju Sydneya, Hurstville. Pri petnajstih je pustil \xc5\xa1olo in za\xc4\x8del delati v mehani\xc4\x8dni delavnici._NEWLINE_Med 2. svetovno vojno je slu\xc5\xbeil pri Royal Australian Air Force, po vojni leta 1946 pa je odprl majhno mehani\xc4\x8dno delavnico. Ob tem je tudi dirkal in \xc5\xbee v svoji prvi sezoni naslov prvaka v seriji NSW, ter se povezal z Ronom Tauranacom.\n_START_SECTION_\nKariera v Formuli 1\n_START_PARAGRAPH_\nV sezoni 1955 je debitiral v Formuli 1 na Veliki nagradi Velike Britanije s svojim dirkalnikom Maserati 250F. Kmalu se je pridru\xc5\xbeil mo\xc5\xa1tvu Cooper Car Company, ki je bilo prvo z dirkalniki z motorji zadaj. To je prineslo prednost, saj je bilo ve\xc4\x8d te\xc5\xbee na pogonskih zadnjih kolesih in tako omogo\xc4\x8dalo bolj\xc5\xa1i oprijem. V sezoni 1959 je osvojil svoj prvi naslov prvaka z dirkalnikom Coventry Climax-Cooper, naslov pa je ubranil tudi v naslednji sezoni 1960._NEWLINE_Brabham je zmagovitega Cooperja pripeljal po sezoni na dirkali\xc5\xa1\xc4\x8de Indianapolis Motor Speedway za testiranja pred dirko Indianapolis 500 naslednjega leta 1961, kjer je nastopil s prirejenim dirkalnikom Formule 1. Kljub temu da je bil \xc5\xbee na tretjem mestu je nato kon\xc4\x8dal \xc5\xa1ele kot deveti. Na tej dirki je nastopal \xc5\xa1e v letih 1964, 1969 in 1970._NEWLINE_V sezoni 1961 je skupaj z Ronom Tauranacom ustanovil mo\xc5\xa1tvo Brabham Racing Organisation. Novo uvedena omejitev motorjev ni bila po godu Brabhamu, tako da ni dobil nobene dirka z dirkalniki z 1500 kubi\xc4\x8dnimi motorji. Prva zmaga je pri\xc5\xa1la \xc5\xa1ele v sezoni 1964, prinesel jo je pa Dan Gurney. V sezoni 1966 je, zdaj z 300 kubi\xc4\x8dnimi motorji, Brabham s svojim dirkalnikom Brabham-Repco osvojil oba naslova in postal prvi dirka\xc4\x8d, ki mu je to uspelo z dirkalnikom, ki je nosil njegovo ime. V naslednji sezoni 1967 pa je naslov osvojil mo\xc5\xa1tveni kolega Denny Hulme. Zaradi ponavljajo\xc4\x8dih se po\xc5\xa1kodb v sezoni 1969 se je Brabham nameraval upokojiti._NEWLINE_Ker pa ekipa Brabham ni mogla dobiti nobenega dobrega dirka\xc4\x8da, je bil primoran vztrajati \xc5\xa1e eno leto. Za\xc4\x8del je odli\xc4\x8dno z zmago na prvi dirki za Veliko nagrado Ju\xc5\xbene Afrike, nato pa je na tretji dirki za Veliko nagrado Monaka vodil do zadnjega zavoja v zadnjem krogu. Brabhamu bi uspelo zadr\xc5\xbeati Jochena Rindta (ki je nato osvojil naslov), vendar so njegova prednja krilca v ograjo v zadnjem zavoju le nekaj deset metrov pred ciljem, tako da je kon\xc4\x8dal le kot drugi. Po zadnji dirki sezone za Veliko nagrado Mehike se je Brabham pri 44-ih letih res upokojil. V tej sezoni je bil skupaj z Jackiejem Stewartom izena\xc4\x8den na petem mestu. Brabham se je popolnoma umaknil iz dirkanja, prodal ves dele\xc5\xbe v mo\xc5\xa1tvu Ronu Tauranacu ter se vrnil v rodno Avstralijo.\n_START_SECTION_\n\xc5\xbdivljenje po Formuli\n_START_PARAGRAPH_\nLeta 1976 je Brabham tekmoval v seriji Bathurst z dirkalnikom Bathurst skupaj z Stirlingom Mossom. \xc4\x8ceprav je bil dirkalnik raztre\xc5\xa1\xc4\x8den na startno-ciljni ravnini, je bil popravljen in na sre\xc4\x8do je \xc5\xa1e vedno na ogled v muzeju._NEWLINE_Brabham je bil imenovan za Avstralca leta 1966, angle\xc5\xa1ka kraljica pa mu je podelila red za zasluge in ga leta 1979 razglasila za viteza (\xc2\xbbKnight Bachelor\xc2\xab)._NEWLINE_Vsi trije njegovi sinovi, Geoff, Gary in David, so tudi dirka\xc4\x8di._NEWLINE_Leta 1990 je bil sprejet v International Motorsports Hall of Fame._NEWLINE_Leta 1998 se je Brabham vrnil na stari N\xc3\xbcrburgring in dirkal z dirkalnikom VW New Beetle 1.8T na dirki 6 ur VLN skupaj z Rossom Palmerjem in Melindo Price ter od vseh treh postavil najhitrej\xc5\xa1i krog s povpre\xc4\x8dno hitrostjo prek 134\xc2\xa0km/h. Povedal je, da se je na dirkali\xc5\xa1\xc4\x8de vrnil prvi\xc4\x8d po letu 1970 in je bil presene\xc4\x8den nad varnostnimi izbolj\xc5\xa1avami ter son\xc4\x8dnim vremenom.'